Demi Moorová

Demi Moore (; * 11. november 1962, Roswell, Nové Mexiko, USA) je americká herečka, známa predovšetkým z filmov Duch (1990), Striptíz (1996), V moci snov (2000), Jonesovci (2009) a Substancia (2024).

 Detstvo a mladosť 
Demi Moore sa narodila 11. novembra 1962 v meste Roswell v Novom Mexiku. Jej biologický otec, Air Airman Charles Harmon, Sr., opustil svoju manželku Virginiu po dvojmesačnom manželstve pred narodením Moorovej. Keď mala tri mesiace, jej matka sa vydala za Dana Guynesa.

Moorová v detstve trpela strabizmom. Nakoniec ho napravili dve operácie. Aby to nebolo málo, trpela aj dysfunkciou obličiek. Moorová sa dozvedela o svojom biologickom otcovi až ako 13-ročná.

Ako 15-ročná sa presťahovala do západného Hollywoodu v Kalifornii, kde jej matka pracovala pre spoločnosť na distribúciu časopisov. Moore tam navštevovala Fairfax High School.

 Kariéra 
V mladom veku podpísala zmluvu s Elite Modeling Agency a odišla do Európy.

Debutovala menšou rolou v dráme Choices z roku 1981. Jej druhým celovečerným filmom bol sci-fi horor Parasite (1982). Zlom v jej hereckej kariére nastal, keď prijala rolu Molly v romantickej komédii Ghost. Vo filme sa objavila po boku Patricka Swayzeho a Whoopi Goldberg. Za svoj herecký výkon získala nomináciu na Zlatý glóbus. Po boku hercov ako Chevy Chase a Dan Aykroyd sa objavila v dráme Nothing But Trouble.

V roku 1992 si zahrala po boku Jacka Nicholsona a Toma Cruisa vo filme A Few Good Men. V roku 1995 si zahrala v remakeu The Scarlet Letter po boku Garyho Oldmana. O rok neskôr sa predstavila v úlohe striptérky vo filme Striptease. Spoločne s ňou si zahrala aj jej dcéra Rumer Willis, ktorá mala vtedy len 8 rokov. V rovnakom roku stvárnila umelkyňu vo filme The Juror, kde hrala po boku Aleca Baldwina a vtedy len začínajúceho herca Josepha Gordona-Levitta.

Moorová si oholila hlavu, aby mohla hrať ženu, ktorá absolvovala výcvik v námorných silách, vo filme G.I. Jane.

V roku 2000 sa ocitla na francúzskom vidieku, kde stvárnila manželku Stellan Skaasgarda vo filme Passion of Mind. Negatívnu postavu stvárnila v roku 2003, keď sa postavila do cesty Charlieho anjelikom, v zložení: Cameron Diaz, Drew Barrymore a Lucy Liu. Za svoj herecký výkon dostala negatívne ocenenie Razzies v kategórii Najhoršia herečka vo vedľajšej úlohe.

V roku 2006 hrala vo filme Bobby, o rok neskôr v dráme Flawless a po boku Kevina Costnera tiež v akčnom filme Mr. Brooks.

V roku 2009 sa objavila vo viacerých filmoch, napríklad The Joneses či Happy Tears.
náhľad|Demi Moorová v roku 2012 prepožičala svoju tvár spoločnosti Oriflame
Jednu z vedľajších úloh získala aj v thrilleri Margin Call z roku 2011. O rok neskôr si zahrala matku Miley Cyrus v komédii LOL. V roku 2017 si zahrala znovu s Alecom Baldwinom. V roku 2018 hrala postavu Selmy v indickom dramatickom filme Love Sonia (2018), rozprávajúcom príbeh cesty mladého dievčaťa, ktoré sa vydalo zachrániť svoju sestru pred nebezpečným svetom medzinárodného obchodovania s ľuďmi. Tiež stvárnila postavu Lucy, povrchnú generálnu riaditeľku v komediálnom hororovom filme Corporate Animals (2019), ktorý mal premiéru na filmovom festivale Sundance 29. januára 2019.

V roku 2024 si Moorová zahrala v minisérii Feud: Capote vs. The Swans, ktorý vytvoril Ryan Murphy. Účinkovala po boku Toma Hollandera, Naomi Watts, Diane Lane a Chloë Sevigny. V tom istom roku si zahrala vo filme The Substance, kde hrala starnúcu hviezdu, ktorá užíva drogu na čiernom trhu, aby sa stala mladšou. Premiéru mal film na filmovom festivale v Cannes v roku 2024 a herecký výkon Mooreovej ocenili filmoví kritici. Jej herecký výkon jej vyniesol nomináciu na Zlatý glóbus za najlepšiu herečku vo filme – muzikáli alebo komédii.

 Súkromný život 
Dňa 8. februára 1981 sa vydala za speváka Freddyho Moorea. Počas manželstva začala Demi používať jeho priezvisko. V septembri 1984 požiadala o rozvod, ktorý sa uskutočnil v auguste 1985.

Dňa 21. novembra 1987 sa Moore vydala za herca Brucea Willisa. Spolu s Willisom majú spolu tri dcéry: Rumer (* 1988), Scout  (* 1991) a Tallulah (* 1994). V júni 1998 šokovali verejnosť vyhlásením, že spolu už nežijú. V roku 2000 požiadali o rozvod. Moore mala trojročný vzťah s inštruktorom bojového umenia Oliverom Whitcombom, s ktorým chodila v rokoch 1999 až 2002.
náhľad|Demi Moorová a jej tretí manžel, Ashton Kutcher
V roku 2003 začala chodiť s hercom Ashtonom Kutcherom, ktorý je od nej o 15 rokov mladší. Svadba sa uskutočnila v roku 2005. Dva roky po svadbe s Kutcherom otehotnela (vo veku 42 rokov) a potratila po takmer šiestich mesiacoch tehotenstva. V novembri 2011, po mesiacoch mediálnych špekulácií o stave manželstva, oznámila svoje rozhodnutie ukončiť manželstvo s Kutcherom. Po viac ako roku oddelenia sa Kutcher 21. decembra 2012 obrátil na vyšší súd v Los Angeles a požiadal o rozvod s Moorovou, pričom ako dôvod uviedol nezmieriteľné rozdiely. Moorová predložila svoju odpoveď v marci 2013 a požiadala Kutchera o manželskú podporu a zaplatenie poplatkov za právne služby. Od roku 2013 je ich rozvod oficiálny.

Nevlastný otec Moorovej, Dan Guynes spáchal samovraždu v októbri 1980, dva roky potom, čo odišiel od jej matky.

Matka Moorovej mala dlhý trestný záznam, ktorý zahŕňal jazdu pod vplyvom alkoholu a podpaľačstvo. Moorová s ňou prerušila kontakt v roku 1990, keď Guynesová odišla z rehabilitačného pobytu, ktorý Moore zaplatila v Hazeldenovej nadácii v Minnesote. Jej matka zomrela na rakovinu v júli 1998 vo veku 54 rokov.

 Filantropia 
Moorová podporuje početné charitatívne organizácie, vrátane All Day Foundation, americkej nadácie pre výskum AIDS (American Foundation for AIDS Research), umelcov za mier a spravodlivosť (Artists for Peace and Justice), koalície na zrušenie otroctva a obchodovania s ľuďmi (Coalition to Abolish Slavery and Trafficking) a UNICEF. V roku 2010 Moorová porazila Kevina Bacona a získala 250 000 dolárov v súťaži Pepsi Refresh Celebrity Challenge. Rozhodla sa podporiť organizáciu GEMS: Girls Educational & Mentoring Services, neziskovú skupinu, ktorej cieľom je posilniť postavenie mladých žien, ktoré sa stali obeťami komerčného sexuálneho vykorisťovania a obchodovania s ľuďmi. Po zemetrasení v roku 2010 odcestovala spolu s inými umelcami za mier a spravodlivosť (Artists for Peace and Justice) na Haiti. Podporila aj neziskovú organizáciu Chrysalis, ktorá ponúka pracovné príležitosti pre bezdomovcov.
náhľad|Moorová v roku 2011 na návšteve Nepálu
Moorová sa stala osobitným prispievateľom do projektu slobody CNN (CNN Freedom Project) a odcestovala do Nepálu, aby sa stretla s hrdinkou roka CNN, Anuradha Koirala a jej organizáciou Maiti Nepal, ktorá od roku 1993 zachránila viac ako 12 000 ukradnutých nepálskych detí pred obchodovaním s ľuďmi.

V roku 2009 Moorová a Kutcher založili DNA Foundation, neziskovú mimovládnu organizáciu zameranú na boj proti sexuálnemu otroctvu detí. Prvá kampaň nadácie zahŕňala niekoľko celebrít vrátane Justina Timberlake, Seana Penna a Bradleyho Coopera, tie sa objavili v sérii virálnych videí, ktoré vyhlasujú: „Skutoční muži nenakupujú dievčatá“. V novembri 2012 nadácia zmenila meno.

 Iné projekty 

 Externé odkazy 



 Zdroj 

Kategória:Televízne herečky USA
Kategória:Filmové herečky USA
Kategória:Dabingové herečky USA
Kategória:Televízne herečky USA mydlových opier
Kategória:Filmoví producenti USA
Kategória:Osobnosti z Nového Mexika